|  |
| --- |
| **DOKUMENTACIJA V ZVEZI Z ODDAJO JAVNEGA NAROČILA ZA JAVNO NAROČILO:** |
| **Storitve inženirja pri izvedbi projekta »Drava – Natura 2000, reka za prihodnost; Izboljšanje stanja ohranjenosti vrst in habitatnih tipov rečnega in obrežnega pasu reke Drave - zaDravo«**  **Vzorec pogodbe** |

|  |  |
| --- | --- |
| Naročnik: | REPUBLIKA SLOVENIJA  MINISTRSTVO ZA OKOLJE IN PROSTOR  DIREKCIJA REPUBLIKE SLOVENIJE ZA VODE  Mariborska cesta 88  3000 Celje |
| Predmet javnega naročila: | Storitve inženirja pri izvedbi projekta »Drava – Natura 2000, reka za prihodnost; Izboljšanje stanja ohranjenosti vrst in habitatnih tipov rečnega in obrežnega pasu reke Drave - zaDravo« |
| Vrsta javnega naročila: | Javno naročilo storitev |
| Postopek: | Postopek naročila male vrednosti (47. člen ZJN-3) |
| Oznaka javnega naročila: | 43027-9/2021 |
| Datum: | 4. 10. 2021 |

1. VZOREC POGODBE

**Republika Slovenija, Ministrstvo za okolje in prostor, Direkcija Republike Slovenije za vode,** Mariborska cesta 88, 3000 Celje, davčna številka: SI34921567, matična številka: 2516152000, ki jo zastopa direktor Roman Kramer

(v nadaljevanju: naročnik)

in

|  |  |
| --- | --- |
| Naziv: |  |
| Naslov: |  |
| Davčna številka: |  |
| Matična številka: |  |
| Zastopnik: |  |

v skupnem nastopu z:

|  |
| --- |
|  |

(v nadaljevanju: izvajalec)

skleneta naslednjo

**P O G O D B O št. \_\_\_\_\_\_\_\_\_\_\_\_\_\_\_\_\_\_\_\_\_**

1. **UVODNE DOLOČBE**
2. **člen**

Pogodbeni stranki uvodoma ugotavljata, da:

* je bila dne 01. 10. 2019 s strani SVRK izdana Odločitev o podpori št. 6-2/013/MOP/0 za operacijo »Drava – Natura 2000, reka za prihodnost; Izboljšanje stanja ohranjenosti vrst in habitatnih tipov rečnega in obrežnega pasu reke Drave - zaDravo«, v okviru katere se izvaja predmetno javno naročilo,
* se pogodba sklepa na podlagi izvedenega in oddanega javnega naročila po postopku naročila male vrednosti, ki je bilo objavljeno na Portalu javnih naročil dne \_\_\_\_\_\_\_\_\_\_\_\_ z oznako \_\_\_\_\_\_\_\_\_\_,
* je naročnik z odločitvijo o oddaji naročila št. \_\_\_\_\_\_\_\_\_ z dne \_\_\_\_\_\_\_\_\_ izbral ponudbo izvajalca kot najugodnejšo.

1. **PREDMET POGODBE**
2. **člen**

S to pogodbo naročnik naroča, izvajalec pa prevzema izvedbo naslednjih del

**STORITVE INŽENIRJA PRI IZVEDBI PROJEKTA »DRAVA – NATURA 2000, REKA ZA PRIHODNOST; IZBOLJŠANJE STANJA OHRANJENOSTI VRST IN HABITATNIH TIPOV REČNEGA IN OBREŽNEGA PASU REKE DRAVE - ZADRAVO«**

Podrobneje je predmet pogodbe opredeljen v Specifikaciji naročila, ki je sestavni del te pogodbe.

1. **člen**

S to pogodbo izvajalec prevzema naslednje inženirske storitve:

* uvesti izvajalca gradnje v delo najkasneje v roku petih (5) delovnih dni od datuma sklenitve pogodbe z izvajalcem gradnje;
* vsaj 10 dni pred začetkom izvajanja gradnje naročniku posredovati izpolnjen obrazec Prijava začetka gradnje s prilogami skladno s 63.členom GZ, ki ga v nadaljevanju naročnik posreduje pristojnemu upravnemu organu za gradbene zadeve;
* vsaj 14 dni pred začetkom del obrazec Prijave gradbišča v skladu s 5.členom Uredbe o zagotavljanju varnosti in zdravja pri delu na začasnih in premičnih odrih, ki ga v nadaljevanju naročnik posreduje inšpekciji za delo;
* vsaj 10 dni pred pričetkom gradnje posredovati vsem soglasodajalcem oz. mnenjedajalcem obvestilo o pričetku in kopijo v vednost naročniku;
* posredovati kopije dogovora o izvajanju varnostnih ukrepov na gradbišču pred pričetkom del na naslov naročnika;
* zagotovitev ustreznega ravnanja z odpadki, ki nastajajo pri izvedbi del v skladu s predpisi za ravnaje z odpadki vključno z vso potrebno dokumentacijo, ki je sestavni del dokazila o zanesljivosti objekta (mdr. pooblastilo za oddajo gradbenih odpadkov, pooblastilo za vlaganje in potrjevanje evidenčnih listov za ravnanje z odpadki, mesečna in končno poročilo o ravnanju z odpadki,…) ter posredovati končno poročilo o ravnanju z odpadki na naslov naročnika;
* nadzor nad gradnjo projekta oz. objekta skladno z veljavnimi predpisi s področja graditve objektov in zakonom o vodah;
* pregled in vrednotenje zahtevkov izvajalca gradnje in priprava argumentiranega predloga za potrditev, dopolnitev ali zavrnitev najkasneje v 20 dneh od prejema zahtevka;
* naročnika sprotno obveščati o razlogih za spremembo pogodbe z izvajalcem gradnje in pravočasno pripraviti vse potrebne podlage za spremembo pogodbe vendar najkasneje 30 dni pred potekom pogodbe,
* zagotavljanje varnosti in zdravja pri delu skladno z veljavnimi predpisi s tega področja, vključno s potrebnimi administrativno tehničnimi ter ostalimi opravili, kot so zagotavljanje in imenovanje koordinatorja za varnost in zdravje pri delu po veljavni Uredbi o zagotavljanju varnosti in zdravja pri delu na pomičnih gradbiščih;
* v času izvajanja del vodenje operativnih sestankov vsaj enkrat tedensko in posredovanje zapisnikov teh sestankov (v pdf formatu) ter vsaj dveh fotografij objekta;
* pregled in potrditev dokumentacije izvedenih del ter sodelovanje na pregledu, prevzemu ter primopredaji zgrajenih objektov v upravljanje in vzdrževanje z vsemi potrebnimi administrativno tehničnimi ter ostalimi opravili;
* najkasneje v 30 dneh po prejemu izjave o dokončanju investicijskih vzdrževalnih del mora izvajalec skupaj z vodjem projekta naročnika, predstavnikom ZRSVN in izvajalcem rednega vzdrževanja (koncesionarjem) objekt pregledati ter izdelati zapisnik o tem pregledu;
* druga administrativno tehnična in ostala opravila pri izvedbi predmetnega naročila po navodilih naročnika;
* izvajanje del skladno s smernicami ZRSVN in v sodelovanju z ZRSVN;
* sodelovanje z občani, lokalnimi skupnostmi, državnimi organi, pri delu komisij ter pridobivanje eventualnih dodatnih mnenj, smernic, soglasij in dovoljenj pristojnih organov ter nosilcev javnih pooblastil.

Izvajalec je dolžan v okviru storitev, ki jih prevzema, izvesti vse potrebne aktivnosti za celotno izvedbo teh opravil in popolno realizacijo projekta, ne glede na to, ali so te storitve eksplicitno navedene ali ne.

Pogodbeni stranki soglašata, da je poleg ponudbe izvajalca, navedene v 1. členu te pogodbe, sestavni del pogodbe še Specifikacija naročila s prilogami.

1. **POGODBENI ROK**
2. **člen**

Pogodba se sklepa za obdobje od sklenitve pogodbe do izpolnitve vseh pogodbenih obveznosti oziroma najdlje **do 28.02.2023**.

Izvajalec se obvezuje pričeti z izvajanjem, s to pogodbo prevzetih del, takoj po podpisu pogodbe. Rok dokončanja del pomeni izvršitev vseh obveznosti izvajalca po tej pogodbi, vključno z izročitvijo vse zahtevane dokumentacije naročniku.

1. **člen**

Do podaljšanja posameznih vmesnih rokov in končnega pogodbenega roka iz te pogodbe, brez posledic za izvajalca in naročnika, lahko pride v naslednjih primerih:

* če pride do zamika pri pričetku izvajanja gradbenih del,
* če pride do podaljšanja roka za izvedbo del izvajalca gradnje,
* če naročnik naroči dodatno delo, v obsegu, ki utemeljuje spremembo roka;
* če izvajalec ne prejme vseh tistih podatkov s strani naročnika, ki so potrebni za izvedbo predmeta pogodbe;
* če nastopijo okoliščine višje sile, ki jo kot tako priznava sodna praksa ali okoliščine, ki jih naročnik ali izvajalec, čeprav sta ravnala z vso potrebno skrbnostjo, nista mogla pričakovati, se jim izogniti ali jih odvrniti;
* v soglasju z naročnikom.

Pogodbena stranka, na strani katere nastopijo okoliščine, zaradi katerih nastane morebitna potreba po spremembi posameznega vmesnega roka ali končnega pogodbenega roka, mora drugo pogodbeno stranko v primernem roku oz. najkasneje v 8 (osmih) dneh, v primeru nastopa dogodka višje sile pa najpozneje v 3 (treh) dneh, pisno po pošti ali po elektronski pošti obvestiti o nastopu okoliščin in utemeljiti predlagano podaljšanje glede na nastale okoliščine oz. primere.

V kolikor zaradi predlagane prerazporeditve vmesnih rokov ne pride do prekoračitve končnega roka, sklenitev aneksa ni potrebna.

Vsi dnevi v tej pogodbi se štejejo kot koledarski dnevi.

1. **POGODBENA VREDNOST DEL**
2. **člen**

Vrednost pogodbenih del za celotno pogodbeno obdobje znaša:

|  |  |
| --- | --- |
| Pogodbena vrednost brez DDV | EUR |
| vrednost DDV | EUR |
| **Skupna vrednost z DDV znaša** | **EUR** |

Z besedo: EUR in 00/100.

Vrednost DDV se obračunana po 22 % stopnji.

od tega:

|  |  |
| --- | --- |
| delež EU (PP 200058) | EUR |
| delež SLO (PP 200059) | EUR |

V skupno pogodbeno vrednost so všteti vsi stroški izvedbe predmeta pogodbe.

Cena je fiksna ves čas trajanja pogodbe.

1. **člen**

Operacijo sofinancirata Evropska unija iz Evropskega sklada za regionalni razvoj in Republika Slovenija. Operacija se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi 6 »Boljše stanje okolja in okoljske raznovrstnosti«, prednostne naložbe 6.2 »Varovanje in obnavljanje biotske raznovrstnosti in tal ter spodbujanje ekosistemskih storitev, vključno z omrežjem Natura 2000 in zelenimi infrastrukturami«, specifični cilj »Izboljšanje stanja evropsko pomembnih vrst in habitatnih tipov, prednostno tistih s slabim stanjem ohranjenosti in endemičnih vrst«.

Denarna sredstva za financiranje deleža projekta naročnika projekta so zagotovljena v proračunu Republike Slovenije, št. NRP 2550-19-0026 na proračunskih postavkah:

* PP 200058 – PN6.2-Natura 2000\_14-20-V-EU (80 %)
* PP 200059 – PN6.2-Natura 2000\_14-20-V-SLO (20 %)

1. **NAČIN OBRAČUNAVANJA IN PLAČEVANJA OPRAVLJENIH STORITEV**
2. **člen**

Opravljena dela bo izvajalec obračunaval z izstavitvijo računov skladno z napredovanjem del in sicer:

|  |  |  |  |
| --- | --- | --- | --- |
| **1. IZVEDBA** | 1.1 | Uvedba izvajalca gradnje v posel | **5 %** |
| 1.2. | Nadzor nad gradnjo in svetovanje  Delo koordinatorja za varstvo pri delu  Druga administrativno tehnična in ostala opravila | **80 %** |
| 1.3 | Pregled in potrditev dokumentacije izvedenih del  Sodelovanje pri pregledu, prevzemu ter primopredaji  zgrajenih objektov v upravljanje in vzdrževanje,  izdaja Potrdila o izvedbi | **10%** |
| **2. DOKONČANJE** | 2.1 | Faza zaključka projekta – vpis objektov v potrebne evidence, priprava vsebin za zaključna poročila o realizaciji projekta za potrebe poročanja o porabi sredstev glede na vire financiranja do konca financiranja operacije | **3%** |
| 2.2 | Dokončanje vseh pogodbenih obveznosti | **2%** |
|  |  | **SKUPAJ:** | **100%** |

Račun za 1.1 fazo se izstavi po Uvedbi izvajalca v delo.

Opravljena dela za 1.2 fazo bo Inženir obračunal z izstavitvijo računa, ki ga bo posredoval Naročniku v potrditev do vsakega 8. v mesecu za pretekli mesec skladno z napredovanjem aktivnosti pri gradbeni pogodbi do skupne vrednosti 80% pogodbene vrednosti.

Vrednost vsakokratnega računa za 1.2. fazo se določi na podlagi naslednje formule:

*Pogodbena vrednost 1.2. faze te pogodbe (pogodba Inženirja) x skupna vrednost mesečne situacije izvajalca gradnje / skupna pogodbena vrednost gradnje.*

Račun za 2.1 in 2.2. fazo se izstavi po potrditvi poročila ob zaključku konkretne pogodbene faze.

1. **člen**

Račun je izvajalec dolžan izdati v osmih (8) dneh po opravljenem delu. Računu mora biti priloženo poročilo o opravljenih storitvah, iz katerega je razvidna podrobnejša specifikacija opravljenih storitev.

Naročnik bo po prejemu računa izvajalca račun pregledal in ga potrdil ali zavrnil. Naročnik mora posamezni račun potrditi ali zavrniti v roku petnajstih (15) dni po prejemu. Če računa v petnajstih (15) dneh od prejema ne potrdi ali ga ne zavrne, se šteje, da je ta potrjen.

Izvajalec mora naročniku posredovati račun izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19).

Pri izstavitvi računa se mora izvajalec sklicevati na številko pogodbe, z navedbo »Storitve inženirja pri izvedbi projekta »Drava – Natura 2000, reka za prihodnost; Izboljšanje stanja ohranjenosti vrst in habitatnih tipov rečnega in obrežnega pasu reke Drave - zaDravo««.

Naročnik je dolžan plačati račun trideseti (30.) dan od njegovega uradnega prejema na transakcijski račun izvajalca št.\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_. Plačilni rok začne teči naslednji dan po prejemu računa, ki je podlaga za plačilo. V primeru da je plačilni dan dela prost dan po zakonu oziroma v plačilnem sistemu Target ni opredeljen kot plačilni dan, se kot plačilni dan šteje naslednji delovni dan oziroma plačilni dan v sistemu Target.

1. **člen**

Izvajalec mora za podizvajalca, ki zahteva neposredno plačilo, ob vsakem računu priložiti:

* + račun podizvajalca za opravljene pogodbene obveznosti, potrjen s strani izvajalca, na podlagi katerega naročnik izvede nakazilo za opravljene obveznosti neposredno na račun podizvajalca ali
  + podpisano izjavo podizvajalca, naslovljeno na naročnika, o tem, da je ta seznanjen s konkretno izstavljenim računom izvajalca oziroma, da pri pogodbenih obveznostih, ki jih obravnava račun, ni sodeloval kot podizvajalec, ter da podizvajalec iz naslova tega računa izvajalca nima in ne bo imel do naročnika nobenih zahtevkov.

V primeru, če nobeden od dokumentov iz prejšnjega odstavka za prijavljenega podizvajalca ni predložen, naročnik do dostavitve vseh dokumentov zadrži plačilo celotnega računa in s tem ne pride v zamudo pri plačilu.

1. **člen**

Z dnem plačila končnega računa postanejo vse materialne in druge avtorske pravice na celotni dokumentaciji in produktih, ki bodo nastali na podlagi te pogodbe, last naročnika in to izključno, v neomejenem obsegu in za ves čas njihovega trajanja, razen moralne avtorske pravice, ki ostane avtorju. Nadomestilo za prenos je vključeno v ceno iz 5. člena te pogodbe.

1. **člen**

Pogodbeni stranki se skladno s 417. členom Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) strinjata, da izvajalec svojih terjatev ne sme prenesti na drugega.

1. **OBVEZNOSTI POGODBENIH STRANK**
2. **člen**

Izvajalec se obvezuje, da bo vse storitve po tej pogodbi izvedel:

* kot vrhunski strokovnjak,
* vestno in po pravilih stroke na področju, v katerega spada predmet te pogodbe,
* v skladu z veljavnimi predpisi, tehničnimi navodili, priporočili in normativi, vključno s spremembami le-teh, nastalimi v obdobju veljavnosti te pogodbe,
* v dogovorjenih rokih,
* tako, da bo delo opravljeno ekonomično, v okviru določil pogodbe in morebitnih dodatnih dogovorov med pogodbenima strankama.

Izvajalec se nadalje zavezuje, da bo za izpolnjevanje storitev, dogovorjenih s to pogodbo, zagotovil zadostno število strokovnjakov, ki bodo svoje delo opravljali strokovno, natančno, po pravilih stroke, v skladu z veljavnimi predpisi, tehničnimi navodili, priporočili in normativi ter v rokih, dogovorjenih s to pogodbo.

1. **člen**

Eventualne zahtevke izvajalca gradnje bo Inženir pregledal in vrednotil ter podal naročniku argumentiran predlog za potrditev, dopolnitev ali zavrnitev najkasneje v 20 dneh od prejema zahtevka. Nepredvidena dela mora inženir uskladiti z naročnikom, odgovornim projektantom, izvajalcem zunanje kontrole kvalitete in vse navedeno v skladu z določili Zakona o javnem naročanju. V kolikor gre za spremembo projektnih rešitev, mora inženir pripraviti utemeljitev spremembe.

Izvajalec mora eventuelne zahtevke pregledati in podati zahtevek za dopolnitev oz. zavrnitev v roku 20 dni po prejetju zahtevka.

Na morebitne potrebe po spremembi pogodbe z izvajalcem je inženir dolžan opozoriti naročnika takoj, ko je to mogoče, vendar najkasneje 30 dni pred potekom pogodbe z izvajalcem in pravočasno pripraviti vse potrebne podlage za spremembo pogodbe

Izvajalec mora v roku 14 dni po uvedbi v delo predložiti naročniku okvirni terminski plan inženirskih storitev (v pdf formatu) za izvedbo in uspešen zaključek prevzetih del ter z naročnikom usklajen plan porabe sredstev. Terminski plan bo v roku 14 dni po uvedbi izvajalca gradnje v posel dopolnjen tako, da bo izdelan podroben terminski plan na podlagi terminskega plana izvajalca gradnje.

Izvajalec mora v času izvajanja storitev terminske plane tekoče ažurirati.

V primeru, da izvajalec gradnje v roku 30 dni od zaključka gradnje ne obvesti naročnika o dokončanju del, mora izvajalec v roku 3 dni po preteku 30-dnevnega roka pisno obvestiti naročnika o dokončanju del.

Pravočasno pisno obvestilo naročnika: o dokončanju del ali pred iztekom druge smiselno enake odločbe, predstavlja bistveno sestavino inženirske storitve.

1. **člen**

Izvajalec je dolžan kot vrhunski strokovnjak na področju v katerega sodi predmet te pogodbe, ves čas trajanja te pogodbe, naročnika opozarjati na vse morebitne pomanjkljivosti oziroma nepravilnosti pri gradnji.

1. **člen**

Izvajalec se zavezuje, da bo v okviru izvajanja storitev nadzora nad gradnjo izvršil vsa potrebna dejanja in storitve, ki jih določajo veljavni predpisi za nadzornika in strokovnjake, ki opravljajo naloge nadzora. Nadalje se izvajalec zavezuje še, da bo izvedel vse, kar bo potrebno za to, da bo izvajalec gradnje pri izvedbi spoštoval vse veljavne predpise v Republiki Sloveniji (iz delovnopravnega področja, iz področja varstva pri delu, iz področja ravnanja z odpadki in vseh drugih področij), katerih izpolnjevanje je obveznost naročnika in da bo izvajalec gradnje na svoje stroške od pristojnih organov in institucij pridobili vsa potrebna dovoljenja, da bo ustrezno zavaroval delovišče, zagotovil varstvo pri delu in ustrezno organizacijo dela ter da bo v tem okviru izdelal vso potrebno dokumentacijo in izvedel vse potrebne ukrepe v skladu z veljavnimi predpisi. Izvajalec po tej pogodbi je dolžan zagotoviti redno izvajanje nadzora na gradbišču s strani vodje nadzora oziroma odgovornega strokovnjaka za posamezna dela / odgovornega nadzornika posameznih del.

1. **člen**

Izvajalec se zavezuje, da bo:

* naročniku pred začetkom izvajanja del predal seznam odgovornih strokovnjakov s kopijami sklepov o imenovanju,
* dela in storitve izvajal z v pogodbi imenovanimi strokovnjaki,
* ves čas trajanja te pogodbe vse podatke v zvezi izvajanjem projektov varoval kot poslovno skrivnost,
* ves časa trajanja te pogodbe varoval interese naročnika ter njegov ugled in dobro ime,
* naročnika vsakokrat pravočasno opozoril na morebitne ovire pri izvajanju storitev, dogovorjenih s to pogodbo,
* naročniku ves čas trajanja te pogodbe podajal predloge za racionalno in kakovostno izvedbo storitev oziroma celotnega projekta,
* pravočasno vsaj 30 dni pred iztekom pogodbenega roka obvestil naročnika o izteku pogodbenega roka iz te pogodbe,
* pravočasno vsaj 30 dni pred iztekom pogodbenega roka obvestil naročnika o izteku pogodbenega roka izvajalca gradnje.

1. **člen**

Izvajalec izjavlja, da mu je poznan predmet pogodbe in vsi spremljajoči riziki v zvezi z izvedbo del, in je seznanjen z razpisnimi zahtevami ter, da so mu razumljivi in jasni pogoji in okoliščine za pravilno izvedbo del.

1. **člen**

Za potrebe izvajanja del po tej pogodbi se bo izvajalec seznanil z nekaterimi osebnimi podatki fizičnih oseb in nato ob izvajanji del po pogodbi tudi izvajal nekatere dejavnosti obdelave teh osebnih podatkov. Pri izvajanju katerega koli opravila, ki vključuje osebne podatke, je izvajalec dolžan upoštevati vsa pravila in načela varovanja osebnih podatkov, ki jih za obdelovalca določata veljavni Zakon o varstvu osebnih podatkov in Splošna uredba EU o varstvu osebnih podatkov. Osebne podatke bo izvajalec lahko obdeloval le za namen izvedbe del po tej pogodbi in jih brez soglasja naročnika ne sme uporabljati za lastne namene, razkriti tretjim osebam ali jih javno objavljati.

Izvajalec je dolžan varovati vse podatke, informacije, znanja in rešitve ter vse osebne podatke v skladu z veljavnim zakonom o varstvu osebnih podatkov, do katerih bo imel dostop oziroma jih bo pridobil od naročnika tekom izvajanja pogodbenih obveznosti in jih brez soglasja naročnika ne sme uporabljati za lastne namene, razkriti tretjim osebam ali jih javno objavljati.

Obveznost varovanja se nanaša tako na čas izvrševanja pogodbe, kot tudi na čas po tem, razen če se stranki ne dogovorita drugače.

Izvajalec odgovarja za vso škodo, ki bi jo lahko oziroma jo je naročnik utrpel zaradi razkritja.

1. **člen**

Naročnik se s podpisom pogodbe zavezuje, da bo:

|  |  |
| --- | --- |
|  | izvajalcu izročil vso dokumentacijo in druge informacije ter pooblastila, potrebna za izvršitev pogodbenih del; |
|  | sodeloval z izvajalcem z namenom, da se prevzete storitve izvršijo pravočasno in kvalitetno; |
|  | tekoče obveščal izvajalca o vseh spremembah in novo nastalih situacijah, ki bi lahko vplivale na izvršitev prevzetih storitev. |

1. **ZAVAROVANJE ODGOVORNOSTI**
2. **člen**

Izvajalec mora najkasneje v dvajsetih (20) dneh od podpisa pogodbe naročniku izročiti originalno finančno zavarovanje za dobro izvedbo pogodbenih obveznosti, in sicer v obliki bančne garancije oziroma enakovrednega finančnega zavarovanja pri zavarovalnici.

Zavarovanje za dobro in pravočasno izvedbo pogodbenih obveznosti mora biti v višini 10 % pogodbene vrednosti (z DDV). V kolikor se z aneksom k predmetni pogodbi poviša pogodbena cena, je izvajalec dolžan naročniku dostaviti povišano finančno zavarovanje za izvedbo pogodbenih obveznosti, v višini 10 % nove, povišane pogodbene vrednosti (z DDV).

Finančno zavarovanje za dobro in pravočasno izvedbo pogodbenih obveznosti lahko naročnik unovči, če:

* se bo izkazalo, da izvajalec del v celoti ali delno ne opravlja v skladu s pogodbo, zahtevami dokumentacije v zvezi z oddajo javnega naročila ali ponudbeno dokumentacijo;
* izvajalec naročniku ne preda povišanja ali podaljšanja garancije v skladu s pogodbo;
* bo naročnik pogodbo razdrl zaradi kršitev na strani izvajalca;
* bo naročnik razdrl pogodbo zaradi zamude na strani izvajalca,
* bi izvajalec javno naročilo izvajal s podizvajalci, ki niso priglašeni ali s podizvajalci, katerih nominacijo je naročnik zavrnil,
* se bo nad izvajalcem začel stečajni postopek, likvidacijski postopek ali drugi postopek, katerega posledica ali namen je prenehanje poslovanja ali katerikoli drug postopek, podoben navedenim postopkom, skladno s predpisi države, v kateri ima izvajalec sedež̌.

Naročnik lahko v zgoraj navedenih primerih unovči polni znesek finančnega zavarovanja, saj se šteje, da je za te kršitve dogovorjena pogodbena kazen v višini polnega zneska zavarovanja za dobro izvedbo pogodbenih obveznosti.

Finančno zavarovanje mora veljati še najmanj 30 dni po preteku roka za izvedbo pogodbenih obveznosti. V kolikor se pogodbeni rok z aneksom k tej pogodbi podaljša, je izvajalec dolžan naročniku dostaviti podaljšano finančno zavarovanje za dobro izvedbo pogodbenih obveznosti, tako da velja še najmanj 30 dni od novega, podaljšanega roka za izvedbo pogodbenih obveznosti.

V kolikor bo izvajalec javno naročilo izvajal skupaj s podizvajalci, mora finančno zavarovanje za dobro izvedbo pogodbenih obveznosti, ki ga izvajalec preda naročniku, kriti tudi obveznosti izvajalca do njegovih podizvajalcev.

1. **POOBLAŠČENI PREDSTAVNIKI IN VODJA PROJEKTA**
2. **člen**

Naročnik in izvajalec imenujejo odgovorne predstavnike, ki skrbijo za nemoteno izvajanje te pogodbe.

Odgovorni predstavnik naročnika je mag. Mateja Klaneček

Odgovorni predstavnik izvajalca je \_\_\_\_\_\_\_\_\_\_\_\_\_\_\_.

Vodja nadzora je \_\_\_\_\_\_\_\_\_\_\_\_\_\_\_.

Če katera od pogodbenih strank spremeni odgovornega predstavnika, mora o tem pisno obvestiti nasprotno pogodbeno stranko.

1. **VSEBINA POGODBENE DOKUMENTACIJE**
2. **člen**

Za naslednje dokumente velja, da sestavljajo in se razumejo ter razlagajo kot del pogodbe:

* 1. specifikacija naročila naročnika,
  2. celotna dokumentacija v zvezi z oddajo javnega naročila, vključno z morebitnimi spremembami,
  3. ponudba izvajalca št. \_\_\_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_\_\_\_\_\_ in vse priloge, ki sestavljajo ponudbo.

Zgoraj našteti dokumenti so med seboj usklajeni in se dopolnjujejo. V primeru praznin, razlik in nasprotij med določbami posameznih dokumentov, imajo dokumenti veljavo po vrstnem redu, naštetem zgoraj.

1. **PODIZVAJALCI**
2. **člen**

**NASTOPANJE S PODIZVAJALCI (člen se ustrezno prilagodi, glede na podatke o podizvajalcih iz ponudbe**)

**V kolikor izvajalec ne nastopa s podizvajalci se ta člen glasi:**

»Izvajalec ob predložitvi ponudbe in ob sklenitvi te pogodbe nima prijavljenih podizvajalcev za izvedbo predmeta pogodbe.«

**V kolikor izvajalec nastopa s podizvajalci se ta člen glasi:**

»Izvajalec pri izvajanju te pogodbe sodeluje z naslednjim-i podizvajal-cem/-ci:

|  |  |  |
| --- | --- | --- |
| **Naziv:** |  | |
| **Naslov:** |  | |
| **Identifikacijska številka (ID za DDV):** |  | |
| **Matična številka:** |  | |
| **Podizvajalec zahteva neposredna plačila:** | DA | NE |
| **Transakcijski račun:** |  | |
| **Zakoniti zastopnik:** |  | |
| **Kontaktna oseba:** |  | |
| **Del javnega naročila, ki se oddaja v podizvajanje (vrsta/opis del):** |  | |
| **Količina/delež (%) del, ki se oddaja v podizvajanje:** |  | |
| **Vrednost del brez DDV in vrednost del z DDV:** |  | |
| **Rok izvedbe del:** |  | |

Opomba: zgornja tabela se izpolni za vsakega izmed podizvajalcev.

Za zgoraj navedene podizvajalce, ki zahtevajo neposredna plačila, izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali za izvedbo storitev po tej pogodbi.

Roki plačila izvajalcu in njegovim podizvajalcem so enaki.

Za zgoraj navedene podizvajalce, ki ne zahtevajo neposrednih plačil, se izvajalec zavezuje, da bo na prvi poziv naročnika, najpozneje v roku 60 dni od plačila končnega računa, poslal pisno izjavo in pisno izjavo podizvajalca, da je podizvajalec prejel plačilo za vse, kar mu pripada iz naslova opravljenega dela za izvajalca v neposredni povezavi s predmetom pogodbe.

Ob končnem poračunu mora glavni izvajalec predložiti izjavo vseh podizvajalcev, da so njihove terjatve poplačane oz. bodo v določeni višini s končnim poračunom.

1. **člen**

Izvajalec mora med izvajanjem te pogodbe naročnika obvestiti o spremembah, vezanih na podizvajalce (zlasti sprememba podatkov, zamenjava podizvajalcev, izključitev podizvajalcev, naknadna nominacija podizvajalcev) in poslati naročniku informacije o novih podizvajalcih, ki jih namerava naknadno vključiti v izvajanje predmeta pogodbe, in sicer najkasneje v petih (5) dneh po spremembi.

V primeru vključitve novih podizvajalcev mora izvajalec skupaj z obvestilom posredovati tudi kontaktne podatke in zakonite zastopnike predlaganih podizvajalcev, izpolnjene obrazce iz dokumentacije v zvezi z oddajo javnega naročila, ki se zahtevajo za podizvajalce in priložiti soglasje podizvajalca za neposredno plačilo, če podizvajalec to zahteva.

Pred zamenjavo oziroma naknadno vključitvijo podizvajalca naročnik preveri izpolnjevanje pogojev in zamenjavo oziroma naknadno vključitev podizvajalca bodisi odobri ali zavrne. Izvajalec lahko zamenja oziroma naknadno vključi podizvajalca šele po naročnikovi odobritvi, pri čemer mora naročniku predložiti vse zahtevane podatke in dokumente. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del.

Če naročnik ugotovi, da storitve izvaja podizvajalec, o katerem ga izvajalec ni obvestil na način, določen v tem členu, lahko odstopi od pogodbe.

Naročnik lahko na kraju izvajanja del kadarkoli preveri osebe, ki opravljajo dela po tej pogodbi, te osebe pa so naročniku dolžne dati verodostojne podatke.

1. **ODSTOP OD POGODBE**
2. **člen**

Če katera od pogodbenih strank bistveno krši določila te pogodbe ali se kršitve ponavljajo, lahko vsaka pogodbena stranka po predhodnem pisnem opozorilu in primernem dodatnem roku za odpravo kršitve, razmerje, vzpostavljeno s to pogodbo, razveže z eno (1) mesečnim odpovednim rokom.

Ne glede na določila prejšnjega odstavka sme naročnik po pisnem opozorilu razmerje, vzpostavljeno s

to pogodbo, kadarkoli odpovedati s petnajst (15) dnevnim odpovednim rokom. V odpovedi mora naročnik jasno navesti razloge za odpoved.

V času odpovednega roka sta pogodbeni stranki dolžni v celoti poravnati vse medsebojne odprte in nesporne obveznosti, ki izhajajo iz te pogodbe.

1. **POGODBENA KAZEN**
2. **člen**

Če izvajalec po lastni krivdi ne izpolni pogodbenih obveznosti v skladu s pogodbenimi določili ali zamuja z njihovo izpolnitvijo, lahko naročnik odstopi od pogodbe. V tem primeru je izvajalec dolžan plačati pogodbeno kazen v višini 10 % pogodbene vrednosti z DDV. Če škoda, ki je s tem nastala, presega višino pogodbene kazni, je izvajalec dolžan plačati tudi razliko med pogodbeno kaznijo in višino nastale škode.

V primeru da naročnik zaradi neizpolnitve oziroma neustrezne izpolnitve ali zamude kateregakoli vmesnega roka ali končnega roka ne odstopi od pogodbe, je upravičen do pogodbene kazni v višini 0,25 % pogodbene vrednosti z DDV za vsak dan zamude kateregakoli vmesnega roka ali končnega roka, vendar skupaj največ do 10 % pogodbene vrednosti z DDV. Če škoda, ki je s tem nastala naročniku, presega višino pogodbene kazni, je izvajalec dolžan plačati tudi razliko med pogodbeno kaznijo in višino nastale škode.

Če izvajalec zamuja z izvajanjem storitev toliko, da bi lahko naročniku nastala večja škoda ali da bi izvedba izgubila pomen, lahko naročnik na stroške izvajalca naroči nadomestno storitev pri drugem izvajalcu.

Če naročnik prevzame storitev po tem, ko je izvajalec prešel v zamudo, ni dolžan sporočiti izvajalcu, da si pridržuje pravico do pogodbene kazni.

Pogodbena kazen se obračuna pri izplačilu izvajalcu oziroma v kolikor to ni mogoče, se iz tega naslova izstavi poseben račun, ki ga mora izvajalec plačati v roku osem (8) dni od prejema.

V primeru da pride izvajalec v zamudo zaradi višje sile, ki onemogoči izvajanje del v dogovorjenih rokih, je dolžan nemudoma obvestiti naročnika, da so nastali razlogi višje sile, z deli pa nadaljevati takoj, ko ti razlogi prenehajo.

Pogodbena kazen se obračuna s končnim obračunom.

1. **PROTIKORUPCIJSKA KLAVZULA**
2. **člen**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. **RAZVEZNI POGOJ**
2. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o   plačilom za delo,

o   delovnim časom,

o   počitki,

o   opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. **SPREMEMBE POGODBE**
2. **člen**

Naročnik si pridružuje pravico do sprememb osnovne pogodbe na način in pod pogoji, določenimi v 95. členu ZJN-3.

Sprememba ali dopolnitev te pogodbe se lahko izvrši le v obliki pisnega aneksa, ki ga podpišeta obe pogodbeni stranki.

1. **REŠEVANJE SPOROV**
2. **člen**

Morebitne spore, nastale v zvezi z izvajanjem te pogodbe, bodo stranke reševale sporazumno. Če sporazumna rešitev ni mogoča, je za rešitev spora pristojno sodišče v Ljubljani.

1. **KONČNE DOLOČBE**
2. **člen**

Pogodba je sklenjena z odložnim pogojem tako, da postane veljavna šele s predložitvijo naslednjih dokumentov:

* zavarovanja za dobro izvedbo pogodbenih obveznosti v znesku 10 % pogodbene vrednosti (z DDV), skladno z določili točke 2.9.2. dokumentacije v zvezi z oddajo javnega naročila,
* odločbo Inženirske zbornice Slovenije za odgovorna revident, v kolikor v času oddaje ponudbe kateri od imenovanih ni bil član Inženirske zbornice Slovenije,
* dokazilo o aktivnem znanju slovenskega jezika za vodjo recenzije in odgovornega revidenta, ki ni državljan Republike Slovenije ali zahtevane formalne izobrazbe ni pridobil v Sloveniji,

Vse navedene dokumente mora izvajalec predložiti naročniku najkasneje v 20-ih (dvajsetih) dneh od popisa pogodbe.

Pravice in obveznosti iz pogodbe začnejo učinkovati z dnem izpolnitve pogojev iz predhodnih odstavkov tega člena.

1. **člen**

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila Obligacijskega zakonika in drugi predpisi, ki urejajo pogodbene odnose.

1. **člen**

Pogodba je sestavljena in podpisana v petih (5) enakih izvodih, od katerih izvajalec prejme en (1) izvod, naročnik pa štiri (4) izvode.

1. **člen**

Ta pogodba je sklenjena z dnem, ko jo podpiše zadnja pogodbena stranka in pod odložnim pogojem iz 28. člena te pogodbe.

|  |  |  |
| --- | --- | --- |
| Datum: |  | Datum: |
| Naročnik: |  | Izvajalec: |
| Republika Slovenija  Ministrstvo za okolje in prostor  Direkcija RS za vode |  |  |
|  |  |  |
| Roman Kramer |  |  |
| direktor |  |  |